The Edge of Glory

The Edge of Glory () — ამერიკელ პოპ  მომღერალ ლედი გაგას სიმღერა, მეორე სტუდიური ალბომიდან Born This Way (2011). სიმღერა ციფრული სინგლის სახით გამოვიდა 2011 წლის 9 მაისს ხოლო აშშ-ს რადიოეთერს დაემატა 2011 წლის 17 მაისიდან. იგი თავდაპირველად გამოვიდა, როგორც პრომო სინგლი, მაგრამ მთელი მსოფლიოს მასშტაბით წარმატების შემდეგ გამოცხადდა, როგორც ალბომის მესამე სინგლი. სიმღერა დაწერილია გაგას, ფერნანდო გერიბეის და DJ White Shadow-ის მიერ. გაგას თქმით, სიმღერის ტექსტი შთააგონა ბაბუამისის გარდაცვალებამ, 2010 წლის სექტემბერში.  სიმღერაში საქსოფონის სოლოს ასრულებს კლარენს კლემონსი.

სიმღერა დაწერილია ელექტრო როკის, სინთპოპის და საცეკვაო პოპის სტილში. მასში ასევე გამოყენებულია სინთეზატორი და საქსოფონი. სიმღერამ კრიტიკოსების მხრიდან მიიღო დადებითი შეფასება - მას უწოდეს საუკეთესო ალბომიდან Born This Way. სიმღერა გამოსვლიდანვე იქცა საერთაშორისო ჰიტად, რამაც განაპირობა სინგლად გამოშცემა. ის მოხვდა თითქმის ყველა წამყვანი ჩარტის ათეულში,მათ შორის: ავსტრალიის, ბელგიის, კანადის, ახალი ზელანდიის, ნორვეგიის, ესპანეთის და დიდი ბრიტანეთის ჩარტში. სიმღერამ ასევე ბილბორდის ცხელ ასეულში დაიკავა მესამე ადგილი და გახდა გაგას რიგით მეათე სიმღერა, რომელიც მოხვდა ბილბორდის ცხელი ასეულის ათეულში.

გაგამ სიმღერაზე მაისის ბოლოს გადაიღო მუსიკალური ვიდეო, რომლის რეჟისურა ეკუთვნის შემოქმედებით ჯგუფ Haus of Gaga-ს. ვიდეოს პრემიერა გაიმართა 2011 წლის 16 ივნისს. ვიდეო მარტივი სახისაა და რადიკალურად განსხვავდება გაგას წინა ნამუშევრებისგან. მასში გაგა ცეკვავას და ქუჩაში მარტო დადის. ვიდეოში არ გამოიყენება რთული ქორეოგრაფია, მოცეკვავეების გუნდი და კოსტიუმების ხშირი ცვლა. გაგას მხოლოდ ერთი კოსტიუმი აცვია, რომელიც ეკუთვნის ვერსაჩეს. კრიტიკოსებმა ვიდეოს უწოდეს „მარტივი ვიდეო“ და შეადარეს მაიკლ ჯექსონის, ჯენეტ ჯექსონის და მადონას ნამუშევრებს. გაგამ სიმღერა შეასრულა ცოცხლად მრავალ მუსიკალურ დაჯილდოებაზე, სხვადასხვა მუსიკალურ ფესტივალზე და სხვადასხვა გადაცემებში. ყველა შესრულება ერთმანეთისგან რადიკალურად განსხვავდებოდა.

 სიმღერების სია 
ციფრული ჩამონატვირთი
 The Edge of Glory – 5:20

გერმანული CD სინგლი
 The Edge of Glory (Radio Edit) – 4:20
 The Edge of Glory (Cahill Club Mix) – 7:26

The Edge of Glory – The Remixes
 The Edge of Glory (Sultan & Ned Shepard Remix) – 6:34
 The Edge of Glory (Funkagenda Remix) – 7:53
 The Edge of Glory (Bare Noize Remix) – 3:48
 The Edge of Glory (Porter Robinson Remix) – 6:40
 The Edge of Glory (Cahill Club Remix) – 7:27
 The Edge of Glory (Foster The People Remix) – 6:10

 კრედიტები და პერსონალი 
ლედი გაგა – ვოკალისტი, სიმღერების ავტორი, მუსიკალური ინსტრუმენტი და პროდიუსერი
ფერნანდო გერიბეი – სიმღერების ავტორი, პროდიუსერი, აუდიო ინჟინერი, მუსიკალური ინსტრუმენტი და პროგრამირება
DJ White Shadow - სიმღერების ავტორი და პროგრამირება
კლარენს კლემონსი - საქსოფონი
კარიმ დევლინი – გიტარა
დეივ რასელი – ჩაწერის და აუდიო ინჟინერი
ჯინ გრიმალდი – აუდიო მასტერინგი
ჯორჯიო ტანდარო - ასისტენტი
კენ ნეფსთედ - ასისტენტი
კენთეი იონასაქა - ასისტენტი
კევინ პორტერი - ასისტენტი
ალ კარლსონი - ასისტენტი

კრედიტები აღებულია ალბომ Born This Way-ის ბუკლეტიდან.

 გამოშვების ისტორია 
 ქვეყანა თარიღი ფორმატი ამერიკის შეერთებული შტატები 9 მაისი, 2011 ციფრული ჩამონატვირთი დიდი ბრტანეთი სამხრეთ კორეა 10 მაისი, 2011იტალია 13 მაისი, 2011 რადიობრაზილია 16 მაისი, 2011 ციფრული ჩამონატვირთიამერიკის შეერთებული შტატები 17 მაისი, 2011 რადიოგერმანია 8 ივლისი, 2011 CD სინგლიიტალია12 ივლისი, 2011 ამერიკის შეერთებული შტატებიციფრული ჩამონატვირთი – The Remixesდიდი ბრიტანეთი 19 ივლისი, 2011 CD სინგლიპოლონეთი22 ივლისი, 2011ტაივანი

 სქოლიო 

 რესურსები ინტერნეტში 
Lady Gaga : The Edge of Glory : Lyrics  Interscope Records


კატეგორია:2011 წლის სინგლები
კატეგორია:2011 წლის სიმღერები
კატეგორია:ლედი გაგას სიმღერები
კატეგორია:სიმღერები ლედი გაგას ავტორობით
კატეგორია:სიმღერები ლედი გაგას პროდიუსერობით
კატეგორია:Interscope Records-ის სინგლები
კატეგორია:სიმღერები ფერნანდო გერიბეის ავტორობით
კატეგორია:სიმღერები ფერნანდო გერიბეის პროდიუსერობით